CELEX: C2005/193/17
Language: et
Date: 2005-08-06 00:00:00
Title: Kohtuasi C-216/05: Euroopa Ühenduste Komisjoni 17. mai 2005. aasta hagi Iirimaa vastu

6.8.2005   
            
            
               ET
            
            
               Euroopa Liidu Teataja
            
            
               C 193/10
            
         Euroopa Ühenduste Komisjoni 17. mai 2005. aasta hagi Iirimaa vastu
   (Kohtuasi C-216/05)
   (2005/C 193/17)
   Kohtumenetluse keel: inglise
   Euroopa Ühenduste Komisjon esitas 17. mail 2005 Euroopa Ühenduste Kohtule hagi Iirimaa vastu. Hageja esindaja on Xavier Lewis, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tunnistada, et kuna Iirimaa on teatud keskkonnamõjude hindamiste puhul kehtestanud osalemistasude ettemaksu üldsuse täieliku ja tõhusa osalemise eest, siis on Iirimaa rikkunud nõukogu 27. juuni 1985. aasta direktiivi 85/337/EMÜ (1) teatavate riiklike ja eraprojektide keskkonnamõju hindamise kohta, mida on muudetud nõukogu 3. märtsi 1997. aasta direktiiviga 97/11/EÜ, millega muudetakse direktiivi 85/337/EMÜ teatavate riiklike ja eratööde keskkonnamõju hindamise kohta, artikli 6 lõigetest 6 ja 8 tulenevaid kohustusi;
            
         
               —
            
            
               mõista kohtukulud välja Iirimaalt.
            
         Õiguslikud alused ja peamised argumendid
   Iiri planeerimise seadus sätestab, et planeerimisega seotud ametiasutustel ja apellatsiooninõukogul on õigus küsida elanikelt tasu planeerimise käigus esitatud tähelepanekute ja arvamusavalduste ning planeerimisega seoses esitatud kaebuse raames esitatud tähelepanekute eest. Komisjon väidab, et selliste osalemistasude kehtestamine on vastuolus direktiiviga 85/337/EMÜ, mida on muudetud direktiiviga 97/11/EMÜ (2), järgmistel põhjustel:
   
               —
            
            
               mitte ükski direktiivi säte ei luba selgesõnaliselt selliste tasude kehtestamist;
            
         
               —
            
            
               sellised tasud on vastuolus nii direktiivi skeemi kui ka eesmärgiga;
            
         
               —
            
            
               direktiivi artikli 6 lõike 2 ja lõike 3 sõnastus ei võimalda sellist laia tõlgendust,
            
         
               —
            
            
               mida taotleb Iirimaa;
            
         Iirimaa rikub direktiivi artikli 6 lõike 2 alusel üldsusele antud õigusi.
   
      (1)  EÜT L 175, 5.7.1985, lk 40.
   
      (2)  EÜT L 73, 14.3.1997, lk 5.